ai4bharat/Pralekha huggingface dataset:
وزارت اطلاعات ونشریات
بین الاقوامی شہرت یافتہ اینیمیشن فلمساز ریجینا پیسوا نے ایم آئی ایف ایف میں ماسٹرکلاس سے خطاب کیا
ذاتی اور آفاقی کے درمیان توازن میری فلموں کی طاقت ہے: ریجینا پیسوا
عام مضامین لوگوں کو آسانی سے جوڑ دیتے ہیں
مشہور پرتگالی اینی میشن فلمساز ریجینا پیسوا نے آج 17ویں ممبئی انٹرنیشنل فلم فیسٹیول میں کہا کہ عام اور سادہ موضوعات پوری کائنات کے لوگوں کو آسانی سے جوڑتے ہیں۔ "میں ہمیشہ بہت عام، شائستہ اور آفاقی مضامین کا انتخاب کرتی ہوں کیونکہ وہ لوگوں کو آسانی سے جوڑتے ہیں اور میرے نقطہ نظر کے مطابق تصاویر استعمال کرتے ہیں جو کہ بہت ذاتی ہے۔ آفاقی اور ذاتی کے درمیان یہ توازن میری فلموں کی طاقت ہے”، محترمہ ریجینا نے ایک ماسٹر کلاس سے خطاب کرتے ہوئے یہ بات کہی ۔
انہوں نے کہا کہ ان کی فلمیں ذاتی تجربے پر مبنی ہوتی ہیں، لہذاتصاویر کمپیوٹر پر ڈیزائن کرنے کے بجائے خود ان کی طرف سے بنائی جاتی ہیں۔ انہوں نے مزید کہا "میں اپنی فلم کی تصاویر خود کھینچتی ہوں، کیونکہ وہ حقیقی تصویر کشی کرتی ہیں، میرے اپنے تصور کی عکاس ہیں۔ کمپیوٹر سے تیار کردہ تصاویر اس سے مطابق نہیں رکھ سکتیں"۔
اس موضوع پر مزید وضاحت کرتے ہوئے،محترمہ ریجینا نے کہا، "میں ایک فلم کرنے کے لیے آٹھ مراحل کا عمل اپناتی ہوں، جس میں بڑے پیمانے پر ایک خیال یا ارادہ، تحریک دینے والی، دستاویزی تحقیق، ذہنی جمود ، بصری تحقیق، ذاتی انداز کو فرض کرنا، عمل درآمد اور حتمی نتیجہ شامل ہیں "۔
انہوں نے اپنی پہلی فلم’ دی نائٹ‘ کے بارے میں بات کی جو پلاسٹر پلیٹوں پر اینیمیٹڈ کندہ کاری کی تکنیک کا استعمال کرتے ہوئے بنائی گئی تھی۔ انہوں نے بروقت مختلف اینیمیٹڈ کندہ کاری کی تکنیکوں کا آغاز کیا اورایک اندوہناک کہانی جس کا اختتام نشاطیہ ہے  میں بنائی، جبکہ کالی دی لٹل ویمپائر  میں اور انکل تھامس - اکاؤنٹنگ فار دی ڈیز  ، میں مثالی فلمیں بنائیں۔
اس اجلاس کی صدارت دھانوی دیسائی نےکی جو بھارت کی بڑے پیمانے پر سراہی جانے والی انیمیشن فلمساز ہیں۔
ریجینا پسووا، ایک پرتگالی نژاد اینیمیشن فلمساز، ایک چھوٹے سے گاؤں میں بغیر ٹیلی ویژن یا سنیما کے پلی بڑھی ہیں؛ متحرک تصاویر کی تخلیق میں کوئی رسمی تعلیم بھی حاصل نہیں کی۔ تاہم زندگی کے نشیب و فراز نے انہیں فلمساز بنا دیا۔ ان کی فلمیں پوری دنیا کے متعدد فلمی میلوں میں دکھائی گئی ہیں اور انہوں نے 2006 میں اینیسی انٹرنیشنل اینی میشن فیسٹیول میں گراں پری سمیت بے شمار ایوارڈز اور اعزازات حاصل کئے ہیں اور2018 میں وہ اکیڈمی آف موشن پکچر آرٹس اینڈ سائنسز کی رکن بنی ۔
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
ریلوے کی وزارت
کابینہ نے کولکاتا شہر اور ارد گرد کے شہری علاقوں کے لیے ایسٹ ویسٹ میٹرو کوریڈور پروجیکٹ کے لیے ترمیم شدہ لاگت کو منظوری دی
پروجیکٹ کے کل راستہ کی لمبائی 16.6 کلومیٹر ہے، جس میں 12 اسٹیشن ہیں
اس پروجیکٹ کو کولکاتا میٹرو ریل کارپوریشن لمیٹڈ کے ذریعے نافذ کیا جا رہا ہے، جو ریلوے کی وزارت کے ذریعے ایک سی پی ایس ای ہے
پروجیکٹ سے آمد و رفت میں آسانی ہوگی، شہری رابطہ بڑھے گا اور لاکھوں یومیہ مسافروں کو آرامدہ سفر کی سہولت حاصل ہوگی
پروجیکٹ کے مکمل ہونے کی تخمینہ لاگت 8575 کروڑ روپے اور اس کے مکمل ہونے کی متعینہ تاریخ دسمبر، 2021 ہے
نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے کولکاتا ایسٹ ویسٹ کوریڈور پروجیکٹ کی تعمیر کے لیے ترمیم شدہ تخمینہ لاگت کو منظوری دے دی ہے۔
نفاذ کی حکمت عملی اور اہداف:
- اس پروجیکٹ کو کولکاتا میٹرو ریل کارپوریشن لمیٹڈ کے ذریعے نافذ کیا جائے گا، جو ریلوے کی وزارت کے تحت ایک سی پی ایس ای ہے۔
- پروجیکٹ کی تخمینہ مکمل لاگت 8575 کروڑ روپے ہے۔ اس میں سے ریلوے کی وزارت نے 3268.27 کروڑ روپے، مکانات اور شہری ترقی کی وزارت نے 1148.31 کروڑ روپے شیئر کیے ہیں اور جاپان انٹرنیشنل کارپوریشن ایجنسی  نے 4158.40 کروڑ روپے کا قرض دیا ہے۔
- 5.3 کلومیٹر لمبا ایلی ویٹیڈ کوریڈور پہلے ہی 14.02.2020 سے چل رہا ہے۔
- آگے کے 1.67 کلومیٹر پر 05.10.2020 کو کام شروع کیا گیا ہے۔
- مکمل پروجیکٹ کے پورا ہونے کی متعینہ تاریخ دسمبر 2021 ہے۔
گہرا اثر:
میگا پروجیکٹ کولکاتا کے کاروباری ضلع کے درمیان مغرب میں ہوڑہ کے صنعتی شہر اور مشرق میں سالٹ لیک سٹی کے درمیان ایک محفوظ، قابل رسا اور آرامدہ پبلک ٹرانسپورٹ کے ذریعہ کے طور پر مؤثر ٹرانزٹ کنیکٹویٹی کی تعمیر کرے گا۔ پروجیکٹ سے آمدورفت میں آسانی ہوگی اور شہر کے باشندوں کے لیے نقل و حمل کا ایک محفوظ ذریعہ دستیاب ہوگا۔ یہ کولکاتا شہر کو ایک اقتصادی، مؤثر اور ماحولیات دوست ٹرانزٹ حل فراہم کرے گا۔ یہ کولکاتا علاقے کے بڑے پیمانے پر ٹرانسپورٹ کے مسئلہ کو حل کرے گا جس سے آمدورفت میں کم وقت لگے گا اور پیداواریت اور ترقی کو فروغ حاصل ہوگا۔
یہ انٹر چینج ہب کی تعمیر کے ذریعے نقل و حمل کے متعدد ذرائع جیسے میٹرو، مضافاتی ریلوے، کشتیوں اور بس ٹرانسپورٹ کو مربوط کرے گا۔ یہ لاکھوں یومیہ مسافروں کے لیے ٹرانسپورٹ کے آسان اور آرامدہ نظام کو یقینی بنائے گا۔
پروجیکٹ کے فائدے:
- ایک محفوظ، مؤثر اور ماحولیات دوست ٹرانسپورٹ سسٹم فراہم کرکے لوگوں کو فائدہ پہنچانا
- آمدورفت کے وقت میں کمی
- ایندھن کی کم کھپت
- سڑک کے بنیادی ڈھانچے پر مجموعی اخراجات میں کمی
- آلودگی اور حادثات میں کمی
- ٹرانزٹ کی جانب مائل ترقی  کو فروغ
- کوریڈور میں لینڈ بینک کی قیمت میں اضافہ اور اضافی مالیت پیدا کرنا
- نوکریوں کے مواقع پیدا کرنا
- ’’آتم نربھر بھارت‘‘ اور ’’لوکل فار ووکل‘‘ کے جذبہ کو شامل کرنا۔
پس منظر:
کولکاتا ایسٹ-ویسٹ میٹرو کوریڈور پروجیکٹ کولکاتا شہر اور ارد گرد کے شہری علاقے کے لاکھوں یومیہ مسافروں کی مسلسل ترقی کے لیے ایک اہم انفراسٹرکچر پروجیکٹ ہے۔ یہ ریل پر مبنی عوامی ریپڈ ٹرانزٹ سسٹم کے ذریعے کولکاتا، ہوڑہ اور سالٹ لیک میں بلا رکاوٹ رابطہ فراہم کرے گا۔ یہ انٹر چینج ہب کی تعمیر کے ذریعے نقل و حمل کے متعدد ذرائع جیسے میٹرو، مضافاتی ریلوے، کشتیوں اور بس ٹرانسپورٹ کو مربوط کرے گا۔ اس پروجیکٹ میں ہُگلی ندی کے نیچے سرنگ سمیت 16.6 کلومیٹر لمبے میٹرو ریل کوریڈور کی تعمیر کا تصور کیا گیا ہے جو کہ ہوڑہ اسٹیشن کے ساتھ ساتھ کسی بڑی ندی کے نیچے بھارت میں پہلا ٹرانسپورٹیشن ٹنل ہے، جو بھارت میں سب سے گہرے میٹرو اسٹیشنوں میں سے ایک ہے۔
صدر جمہوریہ کا سکریٹریٹ
صدر جمہوریہ دروپدی مرمو نے اساتذہ پر زور دیا کہ وہ سوالات پوچھنے کی عادت کی حوصلہ افزائی کریں اور طلبا کے شکوک و شبہات کو دور کریں
صدر جمہوریہ نے اساتذہ کو قومی ایوارڈس عطا کئے
صدرجمہوریہ ہند محترمہ دروپدی مرمو نے آج اساتذہ کے دن کے موقع پر نئی دہلی میں وگیان بھون میں منعقد ایک تقریب کے دوران ملک بھر کے 45 اساتذہ کو قومی ایوارڈس عطا کئے۔
اس موقع پر اظہار خیال کرتے ہوئے صدر جمہوریہ نے اپنے اساتذہ کو یاد کیا اور کہا کہ انہوں نے نہ صرف ہمیں سکھایا ہے بلکہ اپنا پیار اور تحریک بھی دی ہے ۔اپنے خاندان اور اساتذہ کی رہنمائی کو مستحکم کرنے پر وہ اپنے گاؤں کی ایسی پہلی بیٹی بنیں جس نے کالج میں جاکر پڑھائی کی۔ انہوں نے کہا کہ وہ ہمیشہ اپنے اساتذہ کی احسان مند رہیں گی کیونکہ انہوں نے زندگی میں جو کچھ بھی سیکھا ہے وہ اپنے اساتذہ سے ہی سیکھا ہے ۔
صدر جمہوریہ نے کہا کہ سائنس ،تحقیق اور اختراع آج کی معیشت کی معلومات میں ترقی کی بنیاد ہیں۔ اسکولی تعلیم کے ذریعہ مذکورہ شعبوں میں بھارت کی اہمیت کو مزید مستحکم بنانے کی کوششیں بارآور ثابت ہوں گی ۔محترمہ مرمو نے کہا کہ ان کے خیال میں سائنس ،ادب یا سماجی سائنسز ،علم سماجیات میں اصل ذہانت کا فروغ مادری زبان کے ذریعہ زیادہ مؤثر ثابت ہوسکتا ہے ۔ یہ ہماری مائیں ہیں جو ہمیں بچپن سے زندگی میں رہنے کا فن سکھاتی ہیں اسی لئے مادری زبان قدرتی ذہانت کے فروغ میں کافی مدد گار ثابت ہوتی ہے ۔ماں کے بعد اساتذہ ہماری زندگی میں ہماری تعلیم کو آگے لے کر جاتے ہیں۔ اگر اساتذہ اپنی مادری زبان میں ہمیں سکھاتے ہیں تو طلبا آسانی کے ساتھ اپنی ذہانت کو فروغ دے سکتے ہیں ۔ اسی لئے قومی تعلیمی پالیسی 2020 میں اسکولی تعلیم اور اعلیٰ تعلیم کے لئے بھارتی زبانوں کے استعمال پر زور دیا گیا ہے ۔
صدرجمہوریہ نے کہا کہ یہ اساتذہ کی ذمہ داری ہے کہ اپنے طلبا میں سائنس و تحقیق میں دلچسپی پیدا کریں ،اچھے اساتذہ فطرت میں موجود زندہ جاوید مثالوں کی مدد سے مشکل سوالوں کو آسان بناتے ہیں۔انہوں نے اساتذہ کے بارے میں ایک مشہور قول کے بارے میں بات کی اور کہا کہ کم صلاحیت کے حامل اساتذہ محض باتیں بناتے ہیں ،اچھے اساتذہ وضاحت کرتے ہیں اور عمدہ اساتذہ عملی نمونہ پیش کرتے ہیں جبکہ عظیم اساتذہ ترغیب فراہم کرتے ہیں۔انہوں نے کہا کہ ایک مثالی استاد میں یہ تمام تر چار خوبیاں ہوتی ہیں اس طرح کے مثالی اساتذہ طلبا کی زندگیوں کو بنانے کے ذریعہ صحیح معنی میں قوم کے معمار ہیں ۔
صدر جمہوریہ نے اساتذہ پر اس بات کے لئے بھی زور دیا کہ وہ طلبا میں سوالات پوچھنے کی عادت اور شکوک و شبہات کو ظاہر کرنے کی عادت کی حوصلہ افزائی کریں ۔انہوں نے کہا کہ زیادہ سے زیادہ سوالوں کے جواب دینے اور خدشات کو دور کرنے سے ان کی معلومات میں بھی اضافہ ہوگا۔ایک اچھا استاد ہمیشہ کچھ نیا سکھانے کے بارے میں پرجوش رہتا ہے ۔
صدر جمہوریہ کی تقریر کے بارے میں مزید معلومات حاصل کرنے کیلئے درج ذیل لنک پر جائیں۔
سماجی انصاف اور تفویض اختیارات کی وزارت
ڈاکٹر امبیڈکر چیئر
نئی دہلی،21 اپریل، 2022/ مختلف یونیورسٹیوں اور اداروں میں ڈاکٹر امبیڈکر محکمے کی تشکیل کی اسکیم بابا صاحب ڈاکٹر امبیڈکر کی عصر حاضر میں افادیت کے تئیں بہترین خراج عقیدت ہے۔ جس میں مندرجہ ذیل مقاصد شامل ہیں:
اعلیٰ درجے کی یونیورسٹیوں اور تعلیمی اداروں میں سیکھنے کے جدید ترین مراکز فراہم کرنا جہاں ماہرین تعلیم ، دانشور اور طلبا اپنے جدید ترین مطالعات انجام دے سکیں اور تحقیقی کام کر سکیں اور ڈاکٹر بی آر امبیڈکر کے خیالات پر عمل کر سکیں۔
اس مطالعاتی میدان میں خاص طور پر اقتصادیات ، پالٹیکل سائنس، مذہبی مطالعات ، فلسفے ، آئینی مطالعات ، تعلیم ، علم الانسانیات، سماجیات ، سوشل ورک ، قانون ، انسانی حقوق اور ہمارے سماجی انصاف و تفویض اختیارات کے قومی مقصد کو حاصل کرنے سے متعلق موضوعات میں ریسرچ کرنا اور جدید ترین معلومات میں تعاون دینا ۔
جدید ترین ریسرچ کرنا اور بھارتی سماج کے محروم طبقے کے موجودہ اور ماضی سے متعلق ٹیچنگ ، جس کا مقصد انہیں انصاف اور اختیارات فراہم کرنا ہے ۔
ریسرچ اور اعلیٰ مطالعات کرنا جس کا تعلق سماجی اور اقتصادی اور ثقافتی زندگی سے ہے نیز پسماندہ اور دبے کچلے گروپوں کی حیاتیاتی پہلوؤں پر تحقیق کرنا۔
یو جی سی کیئر فہرست سے وابستہ جریدوں کے جائزے میں دانشورانہ مضامین کی شکل میں ان کے تحقیقی کاموں کو شائع کرنا۔
ڈاکٹر امبیڈکر کے انصاف اور تفویض اختیارات کے خیالات کو قابل عمل حالت میں لانے کے لیے مناسب طریقے تشکیل دینا اور بھارتی آبادی کے محروم طبقوں کی بہتری کے لیے پالیسی تشکیل دینا۔
یہ محکمے نہ صرف ڈاکٹر امبیڈکر کے کاموں اور فلسفے سے متعلق موضوعات پر تعلیم اور ترقی کے مرکز کے طور پر کام کریں گے بلکہ سماجی و اقتصادی اور ثقافتی زندگی سے متعلق معاملات نیز درج فہرست ذاتوں، درج فہرست قبیلوں ، اقلیتوں ، پسماندہ طبقوں اور دیگر سماجی و اقتصادی طور پر کمزور اور سماج کے دیگر دبے کچلے طبقوں سے متعلق موضوعات پر بھی کام انجام دیں گے۔
چیئر پروفیسر اور اسسٹنٹ پروفیسر ضابطوں کے تحت مقرر کیے جائیں گے جن ضابطوں پر متعلقہ یونیورسٹیوں اور تعلیمی اداروں میں یو جی سی رہنما ہدایات کے مطابق عمل کیا جاتا ہے ۔
ڈی اے ایف نے ڈاکٹر امبیڈکر محکموں کی موجودہ امدادی رقم 35 لاکھ کو بڑھا کر 75 لاکھ روپے کر دیا ہے۔ ڈی اے ایف ان محکموں کے عملے کو تنخواہیں اور مالی فائدے ان یونیورسٹیوں اور اداروں کو دے گی جو ڈاکٹر امبیڈکر محکموں کے حامل ہیں۔ ڈی اے ایف یہ رقم اور مالی فائدے ڈاکٹورل فیلوز کو دے گی۔
محکموں کے قیام نے سہولت کے لیے ایک مرتبہ دی جانے والی امداد 10 لاکھ روپے ، ہر ایک محکمے کو دیئے جائیں گے۔ یہ رقم ہر محکمے کے ابتدائی قیام کے وقت دی جائے گی۔ دس لاکھ روپے کی یہ امدادی رقم فرنیچر، ایئرکنڈیشن، کتابون کی الماریوں ، کمپیوٹر ، اسکینر، ویب کیم، مقررین اور کتابوں کے لیے دی جائے گی۔ نیز ویب سائٹ شروع کرنے کے لیے دی جائے گی۔
۔۔۔
ش ح ۔ اس۔ ت ح ۔
U –4520
(Visitor Counter : 97
بھارت کا مسابقتی کمیشن
بھارت کےمسابقتی کمیشن  نے مسابقتی ایکٹ 2002کے سلسلے میں انضمام اورزیرتحویل لئے جانے کے لئے استحقاق کے تعین کے آن لائن رہنمانظام کاآغازکیا
نئی دہلی ،05 جولائی : ای ۔گورننس اورڈیجیٹل انڈیا پروگرام کے تئیں بھارتی تصورات کو تقویت دینے کے غرض سے بھارت کے مسابقتی کمیشن  نے مسابقتی ایکٹ ،2002کے پس منظرمیں انضمام اور حصولیابی  کی مشتہری کے تعین کے لئے آن لائن رہنمائی نظام کا آغاز کیاہے ۔ رہنمائی کایہ نام ایسا ہے جس کا نام ‘‘ ازخود آپ کریں  :مسابقتی ایکٹ 2002کے لئے مشتہری چیک اور انضمام رکھاگیاہے ۔
مذکورہ آن لائن رہنمائی نظام سی سی آئی کے آوٹ ریچ اقدامات کے حصے کے طورپرمتعارف کرایاگیاہے تاکہ مرکبات کے سلسلے میں نفاذ اور اپنائے جانے کے عمل کو آسان بنایاجاسکے ۔انٹرایکٹوآن لائن ایپلی کیشن کو مسابقتی قانون کی متعلقہ تجاویز سے مطابقت کے ساتھ وضع کیاگیاہے اس میں کمپنی امور کی وزارت کی جانب سے جاری تمام تراستثنائیوں اورنوٹی فیکیشنوں کا بھی ذکر ہے یہ ایپلی کیشن شراکت داروں کو اس امرمیں رہنمائی فراہم کریگا کہ کن حالات میں انضمام اور زیرتحویل لیاجاناسی سی آئی کے لئے واجب ہے ۔
سٹرک ٹرانسپورٹ اور شاہراہوں کی وزارت
ساڑھے تین ٹن سے کم وزن والی بھارت اسٹیج  گاڑیوں میں سی این جی اور ایل پی جی کٹ کے ریٹرو فٹمنٹ اور ڈیزل انجنوں کو سی این جی/ایل پی جی انجنوں سے بدل کر تبدیلی کرنے کی اجازت دینے کی تجویز کرنے والی نوٹیفکیشن کا مسودہ جاری
روڈ ٹرانسپورٹ اور شاہروں کی وزارت نے 27 جنوری، 2022 کو جاری نوٹیفکیشن کے مسودہ میں 3.5 ٹن سے کم وزن والے بھارت اسٹیج  گاڑیوں میں سی این جی اور ایل پی جی کٹ کے ریٹرو فٹمنٹ اور ڈیزل انجنوں کو سی این جی/ایل پی جی انجنوں سے بدل کر تبدیلی کرنے کی اجازت دینے کی تجویز کی ہے۔ ابھی، بی ایس-4 اخراج کے پیمانوں کے تحت موٹر گاڑیوں میں سی این جی اور ایل پی جی کٹ کے ریٹرو فٹمنٹ کی اجازت ہے۔
یہ نوٹیفکیشن ریٹرو فٹمنٹ کے لیے منظوری سے متعلق ضروریات کی قسم کو طے کرتی ہے۔ سی این جی ماحولیات کے موافق ایک ایندھن ہے اور یہ پیٹرول اور ڈیزل والے انجنوں کے مقابلے کاربن مونو آکسائڈ، ہائیڈرو کاربن، ذراتی مواد اور دھوئیں کے اخراج کی سطح کو کم کرے گا۔
یہ مسودہ مختلف متعلقین کے صلاح و مشورہ سے تیار کیا گیا ہے۔ اس سلسلے میں، تمام متعلقہ وابستگان سے تیس دنوں کی مدت کے اندر تبصرے اور مشورہ طلب کیے گئے ہیں۔
بی ایس 6 میں ریٹرو فٹمنٹ سے متعلق تفصیلات دیکھنے کے لیے یہاں کلک کریں
خواتین اور بچوں کی ترقیات کی وزارت
بے سہارا خواتین کی بحالی کے لئے سوادھار گرہ اسکیم
نئی دلّی، 11 جولائی/خواتین اور بچوں کی بہبود کی وزیر محترمہ اسمرتی زوبن ایرانی نے گزشتہ روز ایک تحریری جواب میں راجیہ سبھا کو مطلع کیا کہ خواتین اور بچوں کی بہبود کی وزارت مشکل حالات میں زندگی بسر کرنے والی خواتین کی بحالی کے لئے سوادھار گرہ اسکیم پر عمل در آمد کر رہی ہے۔ یہ اسکیم بے سہارا اجڑی ہوئی، سماجی اور اقتصادی طور پر بے یار و مددگار، گھریلو تشدد، کنبے کے تناو اور قدرتی آفات کی شکار خواتین پر محیط ہے۔
علاوہ ازیں، خواتین اور بچوں کی بہبود کی وزارت خواتین ہیلپ لائن اسکیم کو عام کرنے پر بھی عمل کر رہی ہے جو کہ عوامی جگہوں اور پرائیویٹ جگہوں پر تشدد سے متاثرہ خواتین کو 24 گھنٹے ایمرجنسی اور غیر ایمرجنسی حالات میں با قاعدہ اداروں مثلاً پولیس، ون اسٹاپ سینٹر، اسپتال اور قانونی خدمات جیسے اداروں کی مدد فراہم کراتی ہے۔
ون اسٹاپ سینٹر اسکیم کے تحت ملک بھر میں تشدد کی شکار خواتین کو نربھیا فریم ورک کے تحت ریاستوں / مرکز کے زیر انتظام علاقوں میں ضرورت مند خواتین کو ایک مربوط انداز میں ایک ہی چھت کے نیچے قانونی مدد اور فزیو۔ سوشل کونسلنگ کے علاوہ دیگر سہولیات مثلاًعارضی پناہ گاہ، پولیس کی مدد اور طبی مدد فراہم کرائی جاتی ہے۔
۔۔۔۔۔۔
U.3063
(Visitor Counter : 39
امور داخلہ کی وزارت
این ڈی ایم اے کے سیلاب کی حالت میں تیاری کی مشق
نئی دہلی، 13 جون 2018/ نیشنل ڈیزاسٹر منجمنٹ اتھارٹی  کل اترپردیش کے لکھنؤ میں اسٹیٹ ایمرجنسی آپریشن سینٹر  نے ٹیبل ٹاپ مشق کا اہتمام کرے گی۔ یہ مشق کل اترپردیش کے سیلاب سے متاثر ہونے والے 23 اضلاع میں سیلاب کی حالت کےمقابلے کی تیاری سے متعلق ریاستی سطح پر نقلی مشق کرے گی۔ اس مشق کا اہتمام ریاست کی ڈیزاسٹر منجمنٹ اتھارٹی  کے اشتراک میں ہورہا ہے۔
تمام اضلاع کے ذریعہ اپنے ڈیزاسٹر منجمنٹ منصوبوں  کو تاحال بنانے لینے اور مشق کے لئے اپنی کارروائی ، ٹیموں کو شناخت اور دوسری تیاریوں سے متعلق توثیق کی گئی ہے۔ ٹیبل ٹاپ مشق ،آنے والے سیلاب کے لئے تیار نقشوں اور دیگرمتعلقہ نقصانات سےمتعلق تفصیلات کی بنیاد پر ریاستی محکموں کے اشتراک میں پورا منظر نامہ تیار کیا گیا ہے۔ آزاد مشاہدوں کو ان کے کردار کے بارے میں بتا دی گیا ہے اور انہیں معیاری معلومات باہم پہنچا دی گئی ہیں۔ تاہم نقلی مشق کے مقامات اور انتظامی طور پر انتظامات و انصرام کو حتمی شکل دے دی گئی ہے۔
قبل ازیں 5 جون 2018 کو رابطہ اور اورینٹیشن کانفرنس کا اہتمام کیا گیا تھا جس میں این ڈی ایم اے کے رابطہ کار کے ذریعہ کئے جانے والے نقلی مشق کے بارے میں تفصیلات بتادی گئی تھیں۔
ان ابتدائی مشقوں میں ریاستی حکومت ، بری فوج ، فضائیہ اور نیشنل ڈیزاسٹر ریسپانس فورس  کے اعلی سطح کے افسران نے لکھنؤ میں واقع ریاستی ہیڈکوارٹر میں شرکت کی۔ ضلع کلکٹروں اور ان کی ٹیموں نے ویڈیوکانفرنسنگ کے ذریعہ اس کانفرنس میں شرکت کی۔
۔۔۔۔۔۔۔۔۔۔۔
م ن۔ ش س ۔ ج۔
U- 3077
(Visitor Counter : 17
وزارت دفاع
فوج میں افرادی قوت اور محکمہ دفاع میں سویلینز کی تعداد میں کمی
نئی دہلی، 18 مارچ /رکشا راجیہ منتری جناب شری پد نائیک نے ڈاکٹر ششی تھرور کے لوک سبھا میں پوچھے گئےسوال کے تحریری جواب میں آج یہ اطلاع فراہم کی۔
یکم اپریل 2019 کو فوجی اور محکمہ دفاع کے سیویلن پینشنروں کی تعداد اور اس پر ہونے والے اخراجات پچھلے دو برسوں میں مندرجہ ذیل رہے۔
|
|
زمرہ
|
|
تعداد
|
|
2018-2019 کے دوران ہونے الے اخراجات 
|
|
2019-2020
کے دوران ہونے والے اخراجات روپے کروڑ میں).)
|
|
فوجی افراد
|
|
25,87,078
|
|
1,01,774.61
|
|
1,17,259.26
|
|
محکمہ دفاع کے سیولین کی تعداد
|
|
6,01,783
کھاتوں اور بجٹ میں فوجی افراد اور محکمہ دفاع میں کام کرنے والے سیویلین کے بارے میں اخراجات الگ الگ مرتب نہیں کئے جاتے ۔ حکومت نےماہرین کی کمیٹی  کی سفارشات منظوری کرلی ہیں جس میں 2600 لڑاکا عہدوں اور 3100 سیویلین عہدوں سے زیادہ سے زیادہ کام لینے کے لئے کہا گیا ہے۔ حکومت روزمرہ کے انتظام کے لئے نئی ٹکنالوجی کا پہلےہی استعمال کررہی ہے اور معمول کے کام /انتطام کو صحیح طریقے سے چلانے کے لئے اسے ا ور بہتر بنانے پر رضا مند ہے۔
آر بی آئی نے ایجنسی بینکوں کی طرف سے پنشن دیئےجانے کے ماسٹر سرکلر ، جو ان کے مراسلے نمبر RBI/2013-13/103, DGBA.GAD.No.H4/31.05.001/2012-13۔مورخہ 2 جولائی 2012 کو جاری کیا گیا تھا، میں پنشن /فیملی پنشن/پنشن کے بقایا جات کی تاخیر سے کی جانے والی ادائیگی کے لئے سود کی ادائیگی کے ضابطے مقرر کئےہیں۔ ان احکامات کو سرکلر vide PCDA  Circular No. 165۔ مورخہ 22 فروری 2013 کے تحت جاری کئے گئے تھے۔
محکمہ نے اکتوبر 2017 سے ای پی پی اوز کے اجرا پر عمل درآمد کیا ہے۔ اب تک 11 لاکھ سے زیادہ ای پی پی اوز جاری کئے جاچکےہیں۔ پنشن پانے والوں کی شکایات عام طور پر CPENGRAMS/CPGRAMS کے ذریعہ وصول کی جاتی ہیں۔ اور ان کا مقررہ وقت میں جواب دیا جاتا ہے۔
۔۔۔۔۔۔۔۔۔۔۔
م ن ج ۔ ج۔
(Visitor Counter : 63
وزارت سیاحت
وزارت سیاحت کے بجٹ کے لئے مختص کی جانے والی رقم 21-2020کے بجٹ منصوبے کی رقم 1260کروڑروپے سے بڑھاکر سال 22-2021میں 2026.77کروڑروپے کی گئی
بجٹ میں بنیادی ڈھانچے کی تشکیل پر خاص توجہ سے سیاحتی شعبے کو ترقی دینے میں مدد ملے گی:جناب اروند سنگھ
نئی دہلی ،10فروری :وزارت سیاحت کے سالانہ بجٹ 22-2021کے لئے مختص کی جانے والی رقم 2026.77کروڑہے ۔ سال
21-2020میں اس وزارت کے ترمیم شدہ بجٹ منصوبے کے لئے منظورکی جانے والی کل رقم  تھی ۔آج نئی دہلی میں سیاحتی شعبے کوفائدہ پہنچانے والی مختلف بجٹ سہولیات کے بارے میں میڈیاسے گفتگوکرتے ہوئے سیاحت کے سکریٹری جناب اروند نے بتایاکہ مالی سال 22-2021کے کل اخراجات کی رقم مالی سال 21-2020کے لئے مختص رقم سے 61فیصد زیادہ ہے ۔ سکریٹری موصوف نے مزید بتایاکہ اس مجوزہ 2026.77کروڑکی کل رقم میں سے تقریبا 950مختلف ریاستوں میں مختلف مقامات پر سیاحتی بنیادی ڈھانچے کے قیام کے لئے صرف کئے جائیں گے ۔ اس کے علاوہ 670کروڑروپے سیاحت کو فروغ دینے والی سرگرمیوں پر خرچ کئے جائیں گے ۔ انھوں نے بتایاکہ باقی رقم خدمات مہیاکرنے والوں کے لئے صلاحیت سازی جیسے پروگراموں اورچیمپین سروس سیکٹرجیسی اسکیموں پر خرچ کی جائے گی ۔
جناب اروند سنگھ نے کہاکہ اس بجٹ میں بنیادی ڈھانچے کے قائم کرنے پرجوخاص توجہ دی گئی ہے ، اس کے ذریعہ اندرون ملک اوربین ممالک سفرکرنے والوں کے لئے رابطہ کاری میں بہتری لائی جاسکے گی ۔ جناب اروند سنگھ نے مزید کہاکہ ایکس پریس ویزکی تعمیر سے ان سڑکوں کے ساتھ ساتھ واقع سیاحت مراکز پررابطہ کاری میں مدد ملے گی اوراسی کے ساتھ ملک کے سیاحتی شعبے کوبھی مزید ترقی دی جاسکے گی ۔ مجموعی طورپر سڑک فضائی اور ٹرین جیسے ذرائع کے درمیان رابطہ کاری سے بھی سیاحتی شعبے کوفائدہ ملے گا۔ سیاحتی راستوں پرسفرکرنے والی ٹرین میں جمالیاتی نقطہ نظرسے تیارشدہ وسٹاڈوم ایل ایچ بی کوچ کی موجودگی مسافروں کو ایک دلکش نظارہ سے دوچارکرے گی ۔مرکزی بجٹ 2022میں بھی اس تصورکو آگے بڑھایاجارہاہے اور اس کے ذریعہ سیاحتی مقامات تک پہنچانے والی ٹرینوں میں وسٹاڈوم ایل ایچ بی کوچ کی سہولت مہیاکرائی جارہی ہے ، تاکہ مسافروں کو سفرکا ایک بہترتجربہ ہوسکے ۔ اس اقدام کو ابھی سیاحت کوان مقامات میں متعارف کرانے کے لئے جہاں وسٹاڈوم کوچیزموجود ہیں ،ایک لمباسفرطے کرنا ہے ۔
جناب اروند سنگھ نے زوردیکر کہا کہ ٹیکہ کاری کی مہم سے کوروناوباء کے پھیلاؤ کو محدود کرنے میں مدد ملے گی اوراس سے مسافروں میں ایک اعتماد پیداہوگا اورگھریلوسیاحت کو نئی زندگی ملے گی اوردنیا بھرمیں صور تحال معمول پرآنے کی صورت میں بین الاقوامی سیاحت کی ترقی میں بھی تیز رفتارآئے گی ۔ ہندوستان میں اس وقت جو ٹیکہ کاری مہم جاری ہے وہ دنیا کی سب سے بڑی مہموں میں سے ایک ہے ۔
جناب اروند سنگھ نے بتایاکہ جنوری ، 2020میں وزارت سیاحت نے دیکھواپنا دیش  پروگرام شروع کیاتھا۔ڈی اے ڈی کو بڑے پیمانے پرسوشل میڈیا پر اوروزارت کی ویب سائٹ کے ذریعہ اس کے علاوہ ڈومیسٹک انڈیا ٹورزم کے دفاتر کے ذریعہ بھی ملک میں کم معروف مقامات کو ترقی دینے کے لئے فروغ دیاجارہاہے ۔
جناب اروند نے مزید وضاحت کرتے ہوئے کہا کہ شہری اوردیہی علاقوں میں بہبودی مراکز کے کھولنے سے ملک میں بہبود ی سے متعلق سیاحت اور آتم نربھربھارت کی تشہیر کوترقی ملے گی ۔جناب سنگھ نے مزید کہاکہ ایم ایس ایم ای میں تبدیلی سے کووڈ وباء کے دوران سفر اور مسافرنوازی کے شعبے میں کافی راحت محسوس کی گئی ہے ۔
وزارت دفاع
ہندوستانی فضائیہ کے کمانڈروں کی کانفرنس۔ جولائی 2020
نئی دہلی، 22 جولائی 2020، رکشا منتری جناب راج ناتھ سنگھ نے 22 جولائی 2020 کو ایئر ہیڈ کوارٹر وایو بھون میں فضائیہ کے کمانڈروں کی کانفرنس  کا افتتاح کیا۔ چیف آف ایئر اسٹاف ایئر چیف مارشل آر کے ایچ بھدوریا نے رکشا منتری اور وزارت دفاع کے دیگر سینئر افسروں کا استقبال کیا۔
فضائیہ کے کمانڈروں سے اپنے خطاب میں رکشا منتری نے گزشتہ چند ماہ کے دوران کارروائی کرنے کی اپنی صلاحیتوں کو فروغ دینے کے لئے ہندوستانی فضائیہ کی فعال سرگرمیوں کی ستائش کی۔ انہوں نے کہا کہ جس پروفیشنل طریقے سے ہندوستانی فضائیہ نے بالا کوٹ پر فضائی حملہ کرنے کے ساتھ ساتھ مشرقی لداخ میں موجودہ صورتحال کے پیش نظر آگے کے مقامات تک ہندوستانی فضائیہ کا ساز و سامان تیزی پہنچایا ہے، اس سے دشمنوں کو ایک مضبوط پیغام ملا ہے۔ رکشا منتری نے کہا کہ پنی خود مختاری کی حفاظت کرنے کا ملک کا عزم مسلح دستوں کی صلاحیتوں پر عوام کے اعتماد پر مضبوطی سے قائم ہے۔ انہوں نے ایل اے سی پر کشیدگی کم کرنے کی کوششوں کا بھی ذکر کیا اور ہندوستانی فضائیہ کے ساتھ وہ ہر طرح کی صورتحال کا سامنا کرنے کے لئے تیار رہے۔
انہوں نے کووڈ۔ 19 عالمی وبا کے سلسلے میں ملک کی کوششوں کی حمایت میں ہندوستانی فضائیہ کے شاندار تعاو ن کی بھی ستائش کی اور متعدد ایچ اے ڈی آر مشنوں کے دوران اس کے رول کی تعریف کی۔ انہوں نے دفاعی پروڈکشن میں خود کفیلی حاصل کرنے کی ضرورت پر زور دیا اور کہا کہ اس بار اے ایف سی سی کا موضوع بھی بہت مناسب ہے یعنی ‘‘ آئندہ دہائی میں ہندوستانی فضائیہ ’’۔ انہوں نےکہا کہ یہ موضوع آنے والے دنوں میں ہندوستان میں پروڈکشن کرنے کی کوششوں میں اضافے کےلئے بہت مناسب ہے۔ سی ڈی ایس کے تقرر اور ڈی ایم اے کی تشکیل سے تینوں افواج کے درمیان تعاون اور یکجہتی میں اضافے کے کاموں کی بھی انہوں نے ستائش کی۔
رکشا منتری نے ٹکنالوجی میں آنے والے تبدیلیوں کے مطابق خود کو تیار کرنے اور نینو ٹکنالوجی ، مصنوعی ذہانت ، سائبر اور خلا کے شعبے میں ابھرتی ہوئی صلاحیتیں پیدا کرنے کی کوشش میں ہندوستانی فضائیہ کے رول کا اعتراف کرتے ہوئے اپنی بات ختم کی۔ انہوں نے کمانڈروں کو یقین دلایا کہ مسلح دستوں کی تمام ضرورتوں کو پورا کیا جائے گا چاہے وہ مالیاتی ہوں یا دوسری قسم کی۔
کمانڈروں سے خطاب کرتے ہوئے سی اے ایس نے کہا کہ ہندوستانی فضائیہ قلیل مدتی کے ساتھ ساتھ اسٹریٹجک خطروں کا سامنا کرنے کے لئے بھی پوری طرح تیار ہے اور فضائیہ کی یونٹیں دشمن کی کسی بھی جارحانہ کارروائی کا سامنا کرنے کے لئے تیار ہیں۔ انہوں نے کہا کہ تعیناتی اور افواج کی تیاری کو یقینی بنانے میں تمام کمانوں نے جس طرح فوری طور پر رضامندی کا اظہار کیا ہے وہ قابل تعریف ہے۔ انہوں نے زبردست ردعمل کو یقینی بنانے کے لئے قلیل مدتی نوٹس پر حالات کا سامنا کرنے کی صلاحیت پر توجہ دینے کی ضرورت پر زور دیا۔
اس تین روزہ کانفرنس کے دوران کمانڈر تمام ابھرتے ہوئے خطروں کا سامنا کرنے کے لئے آئندہ دہائی میں فضائیہ کی صلاحیت سازی پر غور کرنے سے پہلے تمام موجودہ آپریشنل صورتحال اور تعیناتی کا جائزہ لیں گے۔
۔۔۔۔۔۔۔۔۔۔۔
م ن۔ ا گ۔ن ا۔
U-4075
(Visitor Counter : 131